Croix de guerre 1914–1918

Croix de guerre 1914–1918 (norsk: Krigskorset 1914–1918) er en fransk militær dekorasjon, innstiftet den 8. april 1915. Medaljen ble tildelt for utmerket innsats under første verdenskrig.

Det er senere innstiftet tilsvarende medaljer for andre kriger, først Croix de guerre des Théâtres d'opérations extérieures for utenomeuropeiske konflikter og deretter Croix de guerre 1939–1945 for andre verdenskrig. 

Utforming
Croix de guerre 1914–1918 består av et bronsekors med utbøyde armer.Décorations officielles françaises, Paris: Administration des monnaies et médailles, 1956, s. 56 og 181. Korset er lagt på krysslagte sverd. Midtmedaljongen bærer en avbildning av republikkens kvinnefigur, en høyrevendt byste der figuren er iført frygisk lue og laurbærkrans. På revers står årstallene «1914–1915», «1914–1916», «1914–1917» eller «1914–1918», avhengig av tildelingstidspunkt.Jean Battini og Witold Zaniewicki: Guide pratique des décorations françaises actuelles, Panazol: Lavauzelle, 2006, s. 62. Medaljongen er omgitt av en bord med innskriften «RÉPUBLIQUE FRANÇAISE».

Utmerkelsen er basert på modellen utformet av billedhoggeren Paul-Albert Bartholomé.La Croix de guerre maquette définitive, Grande Chancellerie de la Légion d'honneur.

Medaljen er opphengt i et grønt bånd med røde kantstriper og fem smale røde striper. Båndet er likt det som keiser Napoléon III fastsatte for St. Helena-medaljen, som ble tildelt det første keiserrikets veteraner.  

Medaljebåndet kan utstyres med tilleggsutmerkelser. Anførsel på hærens dagsordre er markert med en palmegren i bronse, fem slike med en palmegren i sølv. Stjerner i bronse indikerer anførsel på dagsordren til regiment eller brigade, i sølv på dagsordren til divisjoner og forgylt på dagsordren til armékorps. 

Avdelinger som utmerket seg gjentatte ganger, fikk etter andre og tredje tildeling av Croix de guerre 1914–1918, båndet utstyrt med snor. Denne kunne alle tjenestegjørende i avdelingen bære.Jean Battini og Witold Zaniewicki: Guide pratique des décorations françaises actuelles, Panazol: Lavauzelle, 2006, s. 63.

 Tildeling 
Medaljen ble tildelt den som ved sin innsats på slagmarken har gjort seg bemerket på en slik måte at vedkommende er blitt nedtegnet i avdelingens dagsordre.Poul Ohm Hieronymussen og Jørgen Lundø: Europæiske ordner i farver, København: Politikens forlag, 1966, s. 136. Den kunne tildeles personell av enhver rang. I særtilfeller kunne utmerkelsen også tildeles militære avdelinger, bysamfunn og sivilpersoner.

Croix de guerre 1914–1918 ble tildelt  offiserer og menige. I alt ble 762 militæravdelinger hedret med utmerkelsen. Totalt ble 2952 byer og kommuner tildelt Croix de guerre 1914–1918,Jean Battini og Witold Zaniewicki: Guide pratique des décorations françaises actuelles, Panazol: Lavauzelle, 2006, s. 64. blant disse er Dunkerque og Liège.

 Referanser 

 Kilder 
Battini, Jean og Witold Zaniewicki: Guide pratique des décorations françaises actuelles, Panazol: Lavauzelle, 2006, s. 61–64
Décorations officielles françaises, Paris: Administration des monnaies et médailles, 1956, s. 52–56 og 181
Hieronymussen, Poul Ohm og Jørgen Lundø: Europæiske ordner i farver, København: Politikens forlag, 1966, s. 136


Kategori:Frankrikes forsvar
Kategori:Utmerkelser etablert i 1915
Kategori:1915 i Frankrike

de:Croix de Guerre
nl:Croix de Guerre (Frankrijk)